Atac cu rachete comis în Siria şi atribuit Israelului. Cel puțin șase oameni au murit.
Cel puţin şase persoane au fost ucise în urma unui atac cu rachete. Atacul a fost atribuit Israelului și a vizat depozite de armament ale unor grupuri proiraniene, în vestul Siriei. Anunțul a fost făcut de organizaţia Observator Sirian pentru Drepturile Omului (OSDO), scrie cotidianul Haaretz.
Mai multe rachete au căzut în cursul nopţii de joi spre vineri la periferia orăşelului Masyaf, situat în vestul Siriei. Artileria antiaeriană siriană a fost activată pentru contracararea atacului.Israelul "a lansat o nouă agresiune cu rachete. Artileria antiaeriană siriană a contracarat rachetele inamice, incerceptându-le pe cele mai multe", a comunicat Ministerul Apărării de la Damasc.În atac au fost distruse depozite de muniţie, o unitate de fabricare a armamentului şi un centru de cercetare militară aparţinând unor grupuri proiraniene, a comunicat organizaţia Observator Sirian pentru Drepturile Omului (OSDO).Cel puţin şase persoane au fost ucise în atac.